สวนสนามวันชัยจีน ค.ศ. 2025

**สวนสนามวันชัยจีน ค.ศ. 2025** (มีชื่ออย่างเป็นทางการว่า **การประชุมรำลึกครบรอบ 80 ปีแห่งชัยชนะสงครามต่อต้านการรุกรานโดยญี่ปุ่นของประชาชนจีนและสงครามต่อต้านฟาสซิสต์โลก**) คือการสวนสนามทหารที่จัดขึ้นบนถนนฉางอานในปักกิ่งเมื่อวันที่ 3 กันยายน ค.ศ. 2025 เพื่อเฉลิมฉลองครบรอบ 80 ปีการสิ้นสุดสงครามจีน–ญี่ปุ่นครั้งที่สองและสงครามโลกครั้งที่สอง

ทหารกว่า 12,000 นายของกองทัพปลดปล่อยประชาชนเข้าร่วมการสวนสนามครั้งนี้ โดยมีเลขาธิการใหญ่พรรคคอมมิวนิสต์จีนและประธานาธิบดีสี จิ้นผิง เป็นผู้ตรวจพลสวนสนาม ขณะที่นายกรัฐมนตรีหลี่ เฉียง เป็นพิธีกร และพลเอก  เป็นผู้บัญชาการสวนสนาม

## การเตรียมการ

สำนักงานสารนิเทศคณะมนตรีรัฐกิจเปิดตัวตราสัญลักษณ์อย่างเป็นทางการสำหรับงานนี้เมื่อวันที่ 13 พฤษภาคม ค.ศ. 2025 เจ้าหน้าที่ระดับสูงของกองทัพปลดปล่อยประชาชน อู๋ เจ๋อเค่อ กล่าวในเดือนมิถุนายน ค.ศ. 2025 ว่าการสวนสนามครั้งนี้จะมีการจัดแสดง "ความสามารถในการรบรูปแบบใหม่" รวมถึงมีสุนทรพจน์โดยสี จิ้นผิงด้วย

## สุนทรพจน์
ในสุนทรพจน์เปิดงาน สีกล่าวว่า "ด้วยการเสียสละอันยิ่งใหญ่ของชาติ ประชาชนจีนได้สร้างคุณูปการสำคัญในการกอบกู้อารยธรรมมนุษย์และปกป้องสันติภาพโลก" สียังกล่าวถึงกองทัพปลดปล่อยประชาชนว่าเป็น "กองทัพที่กล้าหาญซึ่งพรรคและประชาชนสามารถไว้วางใจได้อย่างเต็มที่" และเน้นย้ำถึงพันธกิจในการปกป้อง "อธิปไตย เอกภาพ และบูรณภาพแห่งดินแดน" สียังกล่าวว่าจีนไม่เคยกลัวการรังแกและระบุว่า "การฟื้นฟูประชาชาติจีน" นั้นไม่สามารถหยุดยั้งได้

สีกล่าวว่า "วันนี้ มนุษยชาติกำลังเผชิญกับทางเลือกระหว่างสันติภาพหรือสงคราม การเจรจาหรือการเผชิญหน้า ชัยชนะร่วมกันหรือผลรวมเป็นศูนย์อีกครั้ง" และประชาชนจีน "ยืนหยัดอย่างมั่นคงอยู่ข้างที่ถูกต้องของประวัติศาสตร์"

## พิธีสวนสนาม

ต่อไปนี้คือกลุ่มที่เข้าร่วมการสวนสนาม:

### รูปขบวนเดินเท้า
ตามลำดับการปรากฏ:
*กองเกียรติยศสามเหล่าทัพของกองทัพปลดปล่อยประชาชน
*กองทัพบกกองทัพปลดปล่อยประชาชน
*กองทัพเรือกองทัพปลดปล่อยประชาชน
*กองทัพอากาศกองทัพปลดปล่อยประชาชน
*กองทัพจรวดกองทัพปลดปล่อยประชาชน
*กองทัพอากาศและอวกาศกองทัพปลดปล่อยประชาชน
*กองกำลังปริภูมิไซเบอร์กองทัพปลดปล่อยประชาชน
*กองกำลังสนับสนุนข้อมูลข่าวสารกองทัพปลดปล่อยประชาชน
*กองกำลังสนับสนุนการส่งกำลังบำรุงร่วมกองทัพปลดปล่อยประชาชน
*ตำรวจติดอาวุธประชาชน
*อาสาสมัคร
*อาสาสมัครหญิง
*กองกำลังรักษาสันติภาพแห่งสหประชาชาติของจีน
*หมู่กองทัพที่ 81 กองทัพบกกองทัพปลดปล่อยประชาชน

### รูปขบวนยานยนต์
ตามลำดับการปรากฏ:
* ขบวนธง
* ชุดรบทางบก
** รถถังหลัก ZTZ-99B
** รถถังกลาง Type 100
** ยานพาหนะสนับสนุน Type 100
** ปืนใหญ่จู่โจมล้อยาง ZTL-11
** รถรบทหารราบ ZBL-09
** ปืนใหญ่สนามอัตตาจร ZLL-09
** ขบวนการยุทธ์ส่งกำลังทางอากาศ
** เครื่องยิงจรวดหลายลำกล้อง PHL-16
* ชุดรบทางเรือ
** อาวุธปล่อยผิวพื้นสู่อากาศทางเรือ HHQ-9C
** อาวุธปล่อยป้องกันทางอากาศพิสัยกลาง HQ-16C
** อาวุธปล่อยป้องกันทางอากาศพิสัยใกล้ HQ-10A
** ระบบป้องกันทางอากาศด้วยเลเซอร์ LY-1
** อาวุธปล่อยครูซต่อต้านเรือความเร็วเหนือเสียง YJ-15
** อาวุธปล่อยครูซต่อต้านเรือไฮเปอร์โซนิก YJ-19
** ขีปนาวุธต่อต้านเรือไฮเปอร์โซนิก YJ-17 
** ขีปนาวุธต่อต้านเรือไฮเปอร์โซนิก YJ-20
** ตอร์ปิโดเบาปราบเรือดำน้ำ ตอร์ปิโดขับเคลื่อนด้วยจรวด ตอร์ปิโดนำวิถี ทุ่นระเบิดใต้น้ำอัจฉริยะ
* ชุดป้องกันทางอากาศ
** ระบบเรดาร์เคลื่อนที่สูง Type 4
** ระบบป้องกันภัยอากาศผสมอาวุธปล่อยและปืนพิสัยใกล้/กลาง HQ-11
** อาวุธปล่อยป้องกันทางอากาศนำวิถีด้วยเรดาร์กึ่งแอกทีฟพิสัยไกล HQ-9C
** อาวุธปล่อยป้องกันทางอากาศพิสัยกลาง HQ-20
** ระบบป้องกันทางอากาศนำวิถีด้วยเรดาร์กึ่งแอกทีฟ/ควบคุมนำร่องควบคุมพิสัยกลาง/ไกล HQ-22A
** อาวุธปล่อยต่อต้านขีปนาวุธ/ต่อต้านดาวเทียม HQ-19
** อาวุธปล่อยต่อต้านขีปนาวุธ/ต่อต้านดาวเทียม HQ-29
** อาวุธปล่อยและปืนต่อต้านโดรน อาวุธเลเซอร์และไมโครเวฟ
* ชุดการสงครามข้อมูลข่าวสาร
** ระบบสงครามปริภูมิไซเบอร์ Type 4
** ระบบมาตรการตอบโต้อิเล็กทรอนิกส์ Type 5
** ระบบยานพาหนะเครือข่าย
* ชุดการโจมตีด้วยโดรน
** ยานพาหนะไร้คนขับภาคพื้นดิน
** ยานพาหนะใต้น้ำไร้คนขับ ยานพาหนะผิวน้ำไร้คนขับ เครื่องวางทุ่นระเบิดไร้คนขับ
** อากาศยานต่อสู้ไร้คนขับ (UCAV) Hongdu GJ-11
** UCAV ล่องหน CH-7
** เครื่องบินติดตาม เครื่องบินขับไล่ครองอากาศไร้คนขับ เฮลิคอปเตอร์ไร้คนขับประจำเรือ
* ชุดส่งกำลังบำรุง
* ชุดโจมตีเชิงยุทธศาสตร์
** อาวุธปล่อยครูซจากอากาศ CJ-20A
** อาวุธปล่อยต่อต้านเรือ YJ-18C
** อาวุธปล่อยครูซต่อต้านเรือไฮเปอร์โซนิก CJ-1000
** ขีปนาวุธต่อต้านเรือไฮเปอร์โซนิก YJ-21
** ขีปนาวุธพิสัยกลางร่อนไฮเปอร์โซนิก DF-17
** ขีปนาวุธพิสัยปานกลาง DF-26D
** ขีปนาวุธขีปนาวุธปล่อยจากอากาศ JL-1
** ขีปนาวุธข้ามทวีปปล่อยจากเรือดำน้ำ JL-3
** ขีปนาวุธข้ามทวีป DF-61
** ขีปนาวุธขีปนาวุธข้ามทวีป DF-31BJ
** ขีปนาวุธข้ามทวีป DF-5C

### รูปขบวนบินผ่าน (จัดรูปเป็นขั้นบันได)
ตามลำดับการปรากฏ:
* ขบวนธง
** เฮลิคอปเตอร์อเนกประสงค์ขนาดกลาง Z-20
** เฮลิคอปเตอร์โจมตี Z-10
** เฮลิคอปเตอร์โจมตี Z-19
** เฮลิคอปเตอร์ลำเลียงหนัก Z-8L
** เฮลิคอปเตอร์โจมตีหนัก Z-20T
* เตือนภัยล่วงหน้าและควบคุมทางอากาศ (AEWC)
** เครื่องบิน AEW&C KJ-500A
** เครื่องบิน AEW&C ประจำเรือบรรทุกเครื่องบิน KJ-600
** J-16 และ J-15T เป็นเครื่องบินคุ้มกัน
* ปฏิบัติการพิเศษ
** เครื่องบินปราบเรือดำน้ำ/ตรวจการณ์ทางทะเล Y-9Q
** เครื่องบินข่าวกรองอิเล็กทรอนิกส์ Y-9X
** เครื่องบินสงครามอิเล็กทรอนิกส์ Y-9G
** J-16 เป็นเครื่องบินคุ้มกัน
* ลำเลียง
** เครื่องบินลำเลียงทางยุทธศาสตร์ Y-20A
** เครื่องบินลำเลียงทางยุทธศาสตร์ Y-20B
* ทิ้งระเบิด 
** เครื่องบินทิ้งระเบิดนิวเคลียร์ H-6N
** เครื่องบินทิ้งระเบิดโจมตีทางทะเล H-6J
** เครื่องบินทิ้งระเบิดธรรมดา  H-6K
* เติมเชื้อเพลิง
** เครื่องบินเติมเชื้อเพลิงกลางอากาศ YY20A
** H-6N, J-16 และ J-20 เป็นเครื่องบินรับเชื้อเพลิง
* ขับไล่
** เครื่องบินขับไล่หลายบทบาท J-16
** เครื่องบินขับไล่ครองอากาศล่องหน J-20
** เครื่องบินขับไล่หลายบทบาทล่องหน J-35A
* ประจำเรือบรรทุกเครื่องบิน
** เครื่องบินสงครามอิเล็กทรอนิกส์ J-15DH
** เครื่องบินสงครามอิเล็กทรอนิกส์ CATOBAR J-15DT
** เครื่องบินขับไล่หลายบทบาท CATOBAR J-15T
** เครื่องบินขับไล่หลายบทบาท CATOBAR J-35
* ฝึก
** เครื่องบินฝึกไอพ่นขั้นสูง JL-10
** เครื่องบินฝึกไอพ่น J-10S

## ดนตรีประกอบ
ดนตรีบรรเลงโดยโยธวาทิตร่วมกองทัพปลดปล่อยประชาชน โดยมีการจัดลำดับเพลงดังต่อไปนี้:

## งานเลี้ยงรับรอง
งานเลี้ยงรับรองจัดขึ้นในเวลา 11:30 น. ตามเวลา ปักกิ่ง โดยประธานาธิบดีสี จิ้นผิงให้การต้อนรับแขกจากพรรค รัฐบาลและกองทัพ รวมถึงสมาชิกจากปักกิ่ง ทหารผ่านศึกและทายาท ตลอดจนชาวจีนจากฮ่องกง มาเก๊า ไต้หวัน และชาวจีนโพ้นทะเล

## การแสดงกาลา
การแสดงกาลาจัดขึ้นในเวลา 20.00 น. ตามเวลาปักกิ่ง ลำดับการแสดงแสดงไว้ด้านล่าง:

## แขกผู้มีเกียรติและแขกรับเชิญ
ตามที่รัฐมนตรีช่วยว่าการกระทรวงการต่างประเทศของจีน หง เหล่ย์ ระบุว่า มีผู้นำโลกเข้าร่วมพิธีสวนสนามทั้งหมด 26 คน ในบรรดาแขกต่างชาติที่เข้าร่วม ได้แก่ ประธานาธิบดีวลาดิมีร์ ปูติน ของรัสเซีย รวมถึงเลขาธิการใหญ่พรรคแรงงานเกาหลีและประธานคณะกิจการแห่งรัฐ คิม จ็อง-อึน และประธานาธิบดีอาเลียกซันดร์ ลูกาแชนกา ของเบลารุส

ผู้นำและผู้มีเกียรติต่อไปนี้เข้าร่วมพิธีสวนสนาม:

### จีน
* สี จิ้นผิง เลขาธิการใหญ่พรรคคอมมิวนิสต์จีน ประธานาธิบดีสาธารณรัฐประชาชนจีน และประธานกรรมาธิการทหารกลาง
* หลี่ เฉียง สมาชิกคณะกรรมาธิการสามัญประจำกรมการเมืองพรรคคอมมิวนิสต์จีนและนายกรัฐมนตรี
* จ้าว เล่อจี้  สมาชิกคณะกรรมาธิการสามัญประจำกรมการเมืองพรรคคอมมิวนิสต์จีนและประธานคณะกรรมาธิการสามัญประจำสภาประชาชนแห่งชาติ
* หวัง ฮู่หนิง สมาชิกคณะกรรมาธิการสามัญประจำกรมการเมืองพรรคคอมมิวนิสต์จีนและประธานสภาที่ปรึกษาการเมืองประชาชนจีน
* ไช่ ฉี สมาชิกคณะกรรมาธิการสามัญประจำกรมการเมืองพรรคคอมมิวนิสต์จีน เลขาธิการ และผู้อำนวยการใหญ่พรรคคอมมิวนิสต์จีน
* ติง เซฺวเสียง สมาชิกคณะกรรมาธิการสามัญประจำกรมการเมืองพรรคคอมมิวนิสต์จีนและรองนายกรัฐมนตรี
* หลี่ ซี, สมาชิกคณะกรรมาธิการสามัญประจำกรมการเมืองพรรคคอมมิวนิสต์จีนและเลขาธิการคณะกรรมาธิการตรวจสอบวินัยพรรคคอมมิวนิสต์จีน
* หาน เจิ้ง รองประธานาธิบดีสาธารณรัฐประชาชนจีน
* สมาชิกกรมการเมืองพรรคคอมมิวนิสต์จีนชุดที่ 20 และสำนักเลขาธิการกลางพรรคคอมมิวนิสต์จีน
* รองประธานคณะกรรมาธิการสามัญประจำสภาประชาชนแห่งชาติ มนตรีแห่งรัฐ ประธานศาลประชาชนสูงสุด อัยการประชาชนสูงสุด รองประธานสภาปรึกษาการเมืองประชาชนจีน
* อดีตสมาชิกคณะกรรมาธิการสามัญประจำกรมการเมืองพรรคคอมมิวนิสต์จีน
* จอห์น เหลย์ กา-ชิว นายกองค์การเขตบริหารพิเศษฮ่องกง
* สั่ม โฮวไฟ นายกองค์การเขตบริหารพิเศษมาเก๊า

### ไต้หวัน
* ก๊กมินตั๋ง: หง ซิ่วจู้, เหอ ลฺวี่อิง, หลี่ เต๋อเหวย์, สฺวี เจิ้งเหวิน
* พรรคใหม่: อู๋ เฉิงเตี้ยน, หลี่ เชิ่งเฟิง, โหย่ว จื้อปิน, เฉา ยฺเหวียนฉาง, กัว กวานอิง
* พรรคแรงงาน: อู๋ หรงยฺเหวียน
* พรรคพันธมิตรเพื่อการรวมชาติ: หลี่ ช่างเซียน
* ไม่สังกัดพรรค: สเตลลา โจว, ว่าน รูเชิ่ง

### นานาชาติ
#### เอเชียและเอเชียแปซิฟิก
*  นายกรัฐมนตรี นีกอล พาชินยัน ของอาร์เมเนีย
*  อดีตรัฐมนตรีว่าการกระทรวงการต่างประเทศ บ็อบ คาร์ ของออสเตรเลีย
*  อดีตมุขมนตรี แดเนียล แอนดรูส์ ของรัฐวิกทอเรีย ออสเตรเลีย
*  ประธานาธิบดี อิลฮัม แอลีเยฟ ของอาเซอร์ไบจาน
*  ที่ปรึกษาด้านความมั่นคงแห่งชาติ คาลิลุร เราะห์มาน ของบังกลาเทศ
*  ผู้บัญชาการกองทัพ ฮัสซัยมี บอล ฮัสซัน ของบรูไน
*  พระบาทสมเด็จพระบรมนาถ นโรดม สีหมุนี พระมหากษัตริย์กัมพูชา 

*  ประธานาธิบดี ปราโบโว ซูบียันโต ของอินโดนีเซีย
*  ประธานาธิบดี มาซูด เพเซชเกียน ของอิหร่าน
*  ประธานาธิบดี คัสซิม-โจมาร์ต โตกาเยฟ ของคาซัคสถาน
*  ประธานาธิบดี ซาดืร์ จาปารอฟ ของคีร์กีซสถาน
*  อดีตนายกรัฐมนตรี ยูกิโอะ ฮาโตยามะ ของญี่ปุ่น
*  เลขาธิการใหญ่และประธานประเทศ ทองลุน สีสุลิด ของลาว
*  นายกรัฐมนตรี อันวาร์ อิบราฮิม ของมาเลเซีย
*  ประธานาธิบดี โมฮาเหม็ด มูอิซซู ของมัลดีฟส์
*  ประธานาธิบดี อุคนากีน คูเรลซึค ของมองโกเลีย
*  รักษาการประธานาธิบดี มี่นอองไลง์ ของเมียนมา
*  นายกรัฐมนตรี เค. พี. ชาร์มา โอลิ ของเนปาล
*  อดีตนายกรัฐมนตรี จอห์น คีย์ ของนิวซีแลนด์
*  อดีตนายกรัฐมนตรี เฮเลน คลาร์ก ของนิวซีแลนด์
*  เลขาธิการใหญ่พรรคแรงงานและประธานคณะกรรมาธิการกิจการแห่งรัฐ คิม จ็อง-อึน ของเกาหลีเหนือ
*  นายกรัฐมนตรี เชห์บาซ ชะรีฟ ของปากีสถาน
*  รองนายกรัฐมนตรี กัน คิม-ยง ของสิงคโปร์
*  ประธานสมัชชาแห่งชาติ อู ว็อน-ชิก ของเกาหลีใต้
*  ประธานาธิบดี เอมอมาลี ราห์มอน ของทาจิกิสถาน
*  ประธานรัฐสภาแห่งชาติ มาเรีย เฟอร์นันดา เลย์ ของติมอร์-เลสเต
*  ประธานาธิบดี เซอร์ดาร์ เบอร์ดีมูฮาเมดอฟ ของเติร์กเมนิสถาน
*  ประธานาธิบดี ชัฟแกต มือร์ซียอยิฟ ของอุซเบกิสถาน
*  ประธานาธิบดี เลือง เกื่อง ของเวียดนาม

#### ยุโรป
*  ประธานาธิบดี อาเลียกซันดร์ ลูกาแชนกา ของเบลารุส
*  อดีตนายกรัฐมนตรี อีฟว์ เลอแตร์ม ของเบลเยียม
*  รองนายกรัฐมนตรี อะตานัส ซาฟิรอฟ ของบัลแกเรีย
*  อดีตนายกรัฐมนตรี จอร์จ ปาปันเดรว ของกรีซ
*  อดีตนายกรัฐมนตรี มัสซิโม ดีอาเลมา ของอิตาลี
*  รัฐมนตรีว่าการกระทรวงการต่างประเทศ ปีเตอร์ ซิยาร์โต ของฮังการี
*  อดีตนายกรัฐมนตรี อาเดรียน นาสตาเซ และวียอรีกา เดินชีเลอ ของโรมาเนีย
*  ประธานาธิบดี วลาดิมีร์ ปูติน ของรัสเซีย
*  ประธานาธิบดี อาเล็กซานดาร์ วูชิช ของเซอร์เบีย
*  นายกรัฐมนตรี รอเบร์ต ฟิตซอ ของสโลวาเกีย
*  อดีตประธานาธิบดี อูเอลี เมารเรอร์ ของสวิตเซอร์แลนด์
*  รัฐมนตรีว่าการกระทรวงการต่างประเทศ ฮาคาน ฟิดาน ของตุรกี
*  รัฐมนตรีว่าการกระทรวงพลังงานและทรัพยากรธรรมชาติ อัลปาร์สลัน บายรักตาร์ ของตุรกี

#### แอฟริกา
*  รัฐมนตรีว่าการกระทรวงกิจการทหารผ่านศึก ไลด์ เรบิกา ของแอลจีเรีย
*  ประธานาธิบดี เดนิส ซัสซู เอ็นเกสโซ ของคองโก
*  รองนายกรัฐมนตรี คาเมล อัล-วาซีร์ ของอียิปต์
*  ประธานาธิบดี เอ็มเมอร์สัน อึมนังกากวา ของซิมบับเว

#### อเมริกา
*  เลขาธิการคนที่หนึ่งและประธานาธิบดี มิเกล ดิอัซ-กาเนล ของคิวบา
*  ที่ปรึกษาประธานาธิบดี ลอเรอาโน ออร์เตกา มูริลโล ของนิการากัว
*  อดีตประธานาธิบดี จิลมา รูเซฟ ของบราซิล
*  ประธานสมัชชาแห่งชาติ ฮอร์เฮ โรดริเกซ ของเวเนซุเอลา

#### องค์การระหว่างประเทศ
*  เลขาธิการใหญ่อาเซียน เกา กึมฮวน
*  เลขาธิการใหญ่เครือรัฐเอกราช เซียร์เกย์ เลเบเดฟ
*  ปลัดเลขาธิการใหญ่สหประชาชาติ หลี่ จฺวิ้นฮฺวา
* เลขาธิการใหญ่องค์การความร่วมมือเซี่ยงไฮ้ นูร์ลัน เยอร์เมกบาเยฟ

## ปฏิกิริยา

### ญี่ปุ่น
ตามที่สำนักข่าวเกียวโดนิวส์รายงาน ญี่ปุ่นได้เรียกร้องให้ผู้นำจากยุโรปและเอเชียไม่เข้าร่วมงานสวนสนามดังกล่าว โดยอ้างว่างานนี้แสดงออกซึ่งความรู้สึกต่อต้านญี่ปุ่นมากเกินไปและมุ่งหมายจะเผยแพร่การตีความสงครามในแบบของจีน กระทรวงการต่างประเทศจีนได้ยื่นหนังสือประท้วงกลับไปยังญี่ปุ่น ด้านหัวหน้าเลขาธิการคณะรัฐมนตรี ฮายาชิ โยชิมาสะ ปฏิเสธที่จะแสดงความเห็นว่าญี่ปุ่นได้เรียกร้องให้ประเทศใดไม่เข้าร่วมงานหรือไม่

คิอิจิโระ ฮาโตยามะ สมาชิกพรรคประชาธิปไตยรัฐธรรมนูญญี่ปุ่น แสดงความไม่เห็นด้วยที่บิดาของเขาเข้าร่วมพิธีสวนสนาม งขณะที่ประธานพรรค ยูอิจิโระ ทามากิ ก็แสดงการคัดค้านต่อการเข้าร่วมของยูคิโอะเช่นกัน และกล่าวว่าการเผชิญหน้ากับประวัติศาสตร์อย่างจริงจังกับการถูกใช้เป็นเครื่องมือโดยอำนาจต่างชาตินั้น "เป็นคนละเรื่องกัน"

### ไต้หวัน
ที่ไต้หวัน สภากิจการแผ่นดินใหญ่ได้สั่งห้ามบุคคลบางกลุ่มเข้าร่วมพิธีสวนสนาม และเรียกร้องให้ประชาชนงดเข้าร่วม โดยระบุว่าการกระทำใด ๆ ที่เกี่ยวข้องกับการ "ร่วมมือกับทางการแผ่นดินใหญ่" จะต้องเผชิญกับบทลงโทษรุนแรง เช่น การปรับเงินจำนวนมาก การถูกเพิกถอนเงินบำนาญและเกียรติยศ

ไต้หวันวิพากษ์วิจารณ์การเฉลิมฉลองพิธีสวนสนามในจีนว่าเป็น "การแก้ประวัติศาสตร์" โดยระบุว่าพรรคคอมมิวนิสต์จีนกำลังชิงงความชอบในการเป็นผู้นำการต่อสู้ในสงครามและยืนกรานว่ากำลังรบส่วนใหญ่ประกอบด้วยกองกำลังจากสาธารณรัฐจีน จีนตอบโต้ว่าการวิพากษ์วิจารณ์ของไต้หวันเป็นการ "ดูหมิ่น" ผู้เสียชีวิตในนามของ "ประชาชาติจีนทั้งหมด" จู เฟิงเหลียน โฆษกสำนักงานกิจการไต้หวันของจีนกล่าวต่อไปว่าไต้หวัน "ไม่ควรและไม่สามารถที่จะไม่อยู่ในกิจกรรมรำลึกที่เกี่ยวข้อง" และปฏิเสธความพยายามของไต้หวันว่าเป็น "การกระทำที่น่ารังเกียจซึ่งเป็นการทรยศต่อประวัติศาสตร์และชาติ" สภากิจการแผ่นดินใหญ่ของไต้หวันวิพากษ์วิจารณ์ค่าใช้จ่ายของพิธีสวนสนาม โดยรองรัฐมนตรี เชิน ยฺวี่-จง ระบุว่าจีนเต็มใจที่จะใช้จ่ายถึง 1.5 แสนล้านดอลลาร์ไต้หวันใหม่กับงานนี้ ในขณะที่ละเลยปัญหาเศรษฐกิจ แรงงาน และสังคมภายในประเทศ แม้ว่าเขาจะไม่ได้อ้างอิงแหล่งที่มาของตัวเลขดังกล่าว เชินยังกล่าวอีกว่าการรำลึกในจีนเป็นเรื่องที่น่าขันอย่างยิ่งเมื่อพิจารณาว่าการกระทำของจีนนั้นเทียบเท่ากับลัทธิฟาสซิสต์ที่แอบอ้างเป็นชาตินิยม

เอริก จู ประธานก๊กมินตั๋ง ระบุว่าการเยือนข้ามช่องแคบจะต้องเป็นไปตามกฎหมายที่ผ่านหลังจากได้ยินว่าอดีตประธานพรรค ฮุง ซิ่ว-จู จะเข้าร่วมพิธีสวนสนามทหาร จูยังวิพากษ์วิจารณ์มุมมองของพรรคคอมมิวนิสต์จีนต่อความเป็นผู้นำในยามสงครามและการบิดเบือนประวัติศาสตร์ของพรรคประชาธิปไตยก้าวหน้าให้เป็นไปตามคำจำกัดความของญี่ปุ่น

### อื่น ๆ
เอ็นบีซีนิวส์บรรยายถึงความกระตือรือร้นของประชาชนภายในประเทศต่องานสวนสนามครั้งนี้ว่า "สัมผัสได้อย่างชัดเจน" กระแสที่เกี่ยวข้องกับงานสวนสนามรวมถึงทรงผมแนวทหาร

ในแพลตฟอร์มโซเชียลมีเดีย Truth Social ของเขา ประธานาธิบดีสหรัฐ ดอนัลด์ ทรัมป์ ระบุว่า "โปรดส่งความปรารถนาดีอย่างอบอุ่นที่สุดของผมไปให้วลาดิมีร์ ปูตินและคิม จ็อง-อึน ในขณะที่คุณกำลังสมคบคิดกันต่อต้านสหรัฐอเมริกา" ทรัมป์ยังยืนยันอีกว่าเขามี "ความสัมพันธ์ที่ดีมาก" กับสี จิ้นผิง และเขาไม่ได้มองว่างานสวนสนามทหารนี้เป็น "การท้าทายสหรัฐ" เขายังตั้งคำถามด้วยว่าสีตระหนักหรือไม่ถึง "การสนับสนุนและเลือดเนื้ออันมหาศาล" ที่สหรัฐมอบให้เพื่อปกป้องอิสรภาพของจีน

## ดูเพิ่ม
* การประชุมสุดยอดองค์การความร่วมมือเซี่ยงไฮ้ เทียนจิน ค.ศ. 2025
* สวนสนามวันชัยมอสโก ค.ศ. 2025
* ครบรอบ 70 ปีอาสาสมัครชาวจีนเข้าร่วมสงครามต่อต้านการรุกรานโดยสหรัฐและช่วยเหลือเกาหลี
* สวนสนามวันชัยจีน ค.ศ. 2015
* คริงก์

## อ้างอิง

หมวดหมู่:สงครามจีน-ญี่ปุ่นครั้งที่สอง
หมวดหมู่:เหตุการณ์ที่จัดขึ้นในปักกิ่ง
หมวดหมู่:การสวนสนามทหารในประเทศจีน
หมวดหมู่:ผลพวงจากสงครามโลกครั้งที่สองในประเทศจีน
หมวดหมู่:ประวัติศาสตร์การทหารของสาธารณรัฐประชาชนจีน
หมวดหมู่:พ.ศ. 2568 ในประวัติศาสตร์การทหาร
หมวดหมู่:พ.ศ. 2568 ในปักกิ่ง
หมวดหมู่:กันยายน พ.ศ. 2568 ในประเทศจีน
หมวดหมู่:วันครบรอบประวัติศาสตร์จีน
หมวดหมู่:ประวัติศาสตร์การทหารของจีนในศตวรรษที่ 21
หมวดหมู่:ประวัติศาสตร์การทหารของปักกิ่ง
หมวดหมู่:สวนสนามชัย